Държавен вестник, бр. 88, 2017 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  88
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Бройка“ е идентифицируема единица, 
съдържаща ядрен материал, например го-
ривна касета, горивен елемент, дефектоскоп, 
радиационна глава, контейнер, колиматор, 
опаковка със съответното химично съедине-
ние, закрит радиоактивен източник, уред за 
технологичен контрол с вграден радиоактивен 
източник, съдържащ ядрен материал, и др.
2. „Ефективен килограм“ е специална 
единица, използвана при прилагането на га-
ранциите по отношение на ядрения материал, 
определена, както следва:
а) за плутоний – неговата маса в килограми;
б) за уран с обогатяване 0,01 (1 %) и по-
вече – неговата маса в килограми, умножена 
по квадрата на обогатяването му;
в) за уран с обогатяване, по-малко от 0,01 
(1 %) и по-голямо от 0,005 (0,5 %) – неговата 
маса в килограми, умножена по 0,0001;
г) за обеднен уран с обогатяване 0,005 
(0,5 %) и по-малко и за торий – тяхната маса 
в килограми, умножена по 0,00005.
3. „Зона на материален баланс“ (ЗМБ) е 
зона, в която има ядрен материал или се 
предвижда неговото разполагане, така че за 
целите на определяне на материалния баланс 
количеството на ядрения материал при всяко 
преместване вътре във или извън тази зона 
може да се определи и физическата наличност 
на ядрения материал в тази зона може при 
необходимост да се определи, като се следват 
определени процедури.
4. „Изведено от експлоатация съоръжение“ е 
всяко съоръжение или място, чиито конструк-
ции и оборудване, необходими за използването 
му, са демонтирани или са приведени в негод-
но за експлоатация състояние, така че не се 
използва за съхраняване и не може повече да 
се използва за манипулиране, преработване 
или използване на ядрен материал.
5. „Изразходване на ядрен материал“ е 
загубата или намаляването на количеството 
ядрен материал вследствие на лабораторни 
опити, извършване на анализи и др.
6. „Ключова точка на измерване“ е мяс-
тото, където ядреният материал е достъпен 
в такава форма, че може да се измери, за да 
се определи движението на материала или 
наличността, включително, но не само, мес-
тата, където ядреният материал влиза във, 
излиза от или се съхранява в ЗМБ.
7. „Малко количество ядрен материал“ е 
ядрен материал в количество, равно на един 
ефективен килограм или по-малко.
8. „Местоположения извън съоръженията“ е 
всяка инсталация или всяко местоположение, 
което не е съоръжение, където обикновено се 
използва ядрен материал в количество, равно 
на един ефективен килограм или по-малко.
9. „Отпадък“ е ядрен материал в такава 
концентрация или химическа форма, че се 
разглежда като невъзстановяем от практичес­
ка или икономическа гледна точка и който 
може да бъде погребан.
10. „Площадка“ е понятието, определено в 
Регламент (Евратом) № 302/2005. За место-
положения извън съоръженията площадката 
може да се ограничава до сградата/сградите, 
в която/които обичайно се използват и/или 
съхраняват малки количества ядрен материал.
11. „Регистрирана наличност“ на ядрен 
материал в ЗМБ е алгебричната сума от по-
следната установена физическа наличност в 
тази ЗМБ и всички изменения в наличността, 
станали след това.
12. „Съоръжение“ е реактор, критична 
сборка, инсталация с „нулева мощност“, завод 
за конверсия, завод за производство, завод за 
преработване, инсталация за разделяне на из-
отопи, самостоятелно хранилище, инсталация 
за производство на руда, инсталация за обога-
тяване на руда, инсталация за манипулиране, 
съхраняване и преработка на отпадъци, както и 
всяко друго място за производство, разделяне, 
преработване, съхранение или каквото и да е 
използване на ядрен материал в количества, 
превишаващи един ефективен килограм.
13. „Уреди и апарати, съдържащи ядрен 
материал“ са: уред за технологичен контрол 
с вграден радиоактивен източник, съдържащ 
ядрен материал, дефектоскоп, колиматор, ра-
диационна глава, гама-облъчвател или други, 
оборудвани с биологична защита, съдържаща 
обеднен уран.
14. „Физическа наличност на ядрен матери-
ал“ е сумата от всички измерени или оценени 
количества ядрен материал, които са налични 
към даден момент в рамките на ЗМБ, полу-
чена в съответствие с определени процедури.
15. „Ядрен материал“ са руди, изходни ма-
териали или специални делящи се материали, 
както са описани в чл. 197 от Договора за 
създаване на Европейската общност за атомна 
енергия (Евратом) (OJ, C 84/1 от 30.03.2010 г.).
§ 2. Предоставянето на информация по тази 
наредба не отменя задълженията за предоста-
вяне на информация в агенцията, определени 
в други наредби, издадени за прилагане на 
Закона за безопасно използване на ядрената 
енергия, или определени в условията на изда-
дените от агенцията лицензи и разрешения.
§ 3. Задълженията за извършване на инвен-
таризация от лицата по чл. 2, т. 2 не отменят 
задълженията за извършването на инвентари-
зация на радиоактивните вещества, определени 
в други наредби, издадени за прилагането на 
Закона за безопасно използване на ядрената 
енергия, или определени в условията на из-
дадени от агенцията лицензи и разрешения.
§ 4. С наредбата се осигурява изпълне-
нието на задълженията на председателя на 
агенцията по прилагането на Споразумението, 
на Допълнителния протокол и на Регламент 
(Eвратом) № 302/2005.